અમારા સહયોગી ટાઈમ્સ ઓફ ઈન્ડિયાના સૂત્રો દ્વારા મળતી માહિતી પ્રમાણે આ રીતે ડિફોલ્ટર્સ પર કડક પગલા ભરવા માટે સરકાર વધુ કડક કાયદા બનાવવા પર વિચાર કરી રહી છે. જોકે, સૂત્રોએ એ પણ જણાવ્યું કે નિયમો માટે ખાસ તૈયારી પણ કરી લેવામાં આવી છે, પણ તેને અંતિમ સ્વરુપ આપવામાં નથી આવ્યું. સૂત્રોએ જણાવ્યું કે, સરકાર આ સંબંધમાં બીજા મુદ્દાઓ પર પણ વિચાર કરી રહી છે. ગુરુવારે થનારી કેબિનેટની બેઠકમાં આ પગલા પર ચર્ચા કરવામાં આવેશે. આ સાથે કેબિનેટ ચાર્ટર્ડ અકાઉન્ટન્ટને રેગ્યુલેટ કરવાના પ્રસ્તાવ પર પણ ચર્ચા કરશે.